CELEX: 32009R0998
Language: bg
Date: 2009-10-22
Title: Регламент (ЕО) № 998/2009 на Комисията от 22 октомври 2009 година за непредоставяне на възстановяване при износ за масло в рамките на постоянната тръжна процедура, предвидена в Регламент (ЕО) № 619/2008

23.10.2009   
            
            
               BG
            
            
               Официален вестник на Европейския съюз
            
            
               L 278/23
            
         
      РЕГЛАМЕНТ (ЕО) № 998/2009 НА КОМИСИЯТА
   
   от 22 октомври 2009 година
   за непредоставяне на възстановяване при износ за масло в рамките на постоянната тръжна процедура, предвидена в Регламент (ЕО) № 619/2008
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 164, параграф 2 във връзка с член 4 от него,
   като има предвид, че:
   
               (1)
            
            
               Регламент (ЕО) № 619/2008 на Комисията от 27 юни 2008 г. относно откриване на постоянна тръжна процедура за възстановяванията при износ за някои млечни продукти (2) предвижда постоянна тръжна процедура.
            
         
               (2)
            
            
               В съответствие с член 6 от Регламент (ЕО) № 1454/2007 на Комисията от 10 декември 2007 г. за установяване на общи правила за въвеждане на тръжна процедура за определяне на възстановяванията при износ на някои селскостопански продукти (3) и след разглеждане на офертите, подадени в отговор на обявлението за търга, не следва да се предоставя възстановяване за периода на подаване на офертите, приключващ на 20 октомври 2009 година
            
         
               (3)
            
            
               Управителният комитет за общата организация на селскостопанските пазари не е представил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   В рамките на постоянната тръжна процедура, открита с Регламент (ЕО) № 619/2008, за периода на тръжната процедура, приключващ на 20 октомври 2009 година, не се предоставя възстановяване при износ за продуктите и за местоназначенията, посочени в член 1, букви а) и б) и член 2 от посочения регламент.
   Член 2
   Настоящият регламент влиза в сила на 23 октомври 2009 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 22 октомври 2009 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 299, 16.11.2007 г., стр. 1.
   
      (2)  OB L 168, 28.6.2008 г., стр. 20.
   
      (3)  ОВ L 325, 11.12.2007 г., стр. 69.